
Text rozhodnutia
Súd: Krajský súd Bratislava Spisová značka: 3CoZm/38/2014 Identifikačné číslo súdneho spisu: 1511213007 Dátum vydania rozhodnutia: 25. 07. 2014 Meno a priezvisko sudcu, VSÚ: JUDr. Elena Ondrišová ECLI: ECLI:SK:KSBA:2014:1511213007.1 Uznesenie Krajský súd v Bratislave v právnej veci žalobcu: Prvá stavebná sporiteľňa, a.s., Bajkalská 30, Bratislava, IČO: 31 335 004, proti žalovanému: 1/ N. S., nar. X.XX.XXXX, bytom Q. Č.. XX, Q.P. a 2/ Q. L., nar. XX.X.XXXX, bytom Q. X/XX, F., o zaplatenie 3.006,20 EUR s príslušenstvom a odmenou zo zmenky, o námietkach žalovanej 1/ proti zmenkovému platobnému rozkazu a o odvolaní žalovanej 1/ proti uzneseniu Okresného súdu Bratislava V v Bratislave č.k. 1Zm 596/2011-21 zo dňa 1.10.2012, jednohlasne, takto r o z h o d o l : Krajský súd v Bratislave odvolacie konanie zastavuje. o d ô v o d n e n i e : Napadnutým uznesením súd prvého stupňa odmietol námietky žalovanej 1/ proti zmenkovému platobnému rozkazu č.k. 1Zm 596/2011-16 zo dňa 25.7.2012. Rozhodol tak podľa § 175 ods. 3 O.s.p., pretože žalovaná v 1/ rade námietky proti zmenkovému platobnému rozkazu náležite v zmysle zákona neodôvodnila. Proti uzneseniu podala v zákonom stanovenej lehote žalovaná v 1/ rade odvolanie. Podaním zo dňa 27.3.2014, doručeným súdu 31.3.2014, vzala žalovaná v 1/ rade svoje odvolanie v celom rozsahu späť a navrhla odvolacie konanie zastaviť. Podľa § 207 ods. 2 O.s.p., dokiaľ o odvolaní nebolo rozhodnuté, možno ho vziať späť. Ak niekto vzal odvolanie späť, nemôže ho podať znova. Podľa § 207 ods. 3 O.s.p., ak sa odvolanie, o ktorom nebolo rozhodnuté, vzalo späť, odvolací súd odvolacie konanie zastaví. Za splnenia zákonných podmienok Krajský súd v Bratislave rozhodol tak, ako je uvedené vo výroku tohto uznesenia Poučenie: Proti tomuto uzneseniu odvolanie nie je prípustné.

